kardosdrur/scandi-wiki huggingface dataset:
Polonium

Polonium (opkaldt efter Marie Curies oprindelsesland Polen, fra det latinske navn for Polen "Polonia") er et grundstof med atomnummer 84 i det periodiske system, og har det kemiske symbol Po. Det har flere isotoper end noget andet grundstof og de er alle radioaktive. Eksempelvis er polonium-210 en alfakilde.

Isotoper

Polonium-210 
210Po er en isotop af polonium som bl.a. kan findes i cigaretrøg. 210Po er en radioaktiv alfakilde, der har en halveringstid på 138,376 dage. Den henfalder til blyisotopen 206Pb. I de fleste tilfælde sker henfaldet uden udsendelse af gammastråling. Kun for ca. hver 100.000. henfald udsendes gammastråling, hvilket gør isotopen vanskelig at detektere og identificere. Således er alfa-spektroskopi en bedre målemetode end gamma-spektroskopi for denne isotop.

Et milligram 210Po udsender ligeså mange alfapartikler per sekund som 4215 milligram 226Ra. Nogle få curie fra 210Po udsender en blå glød, der skyldes excitation af den omgivende luft. Et enkelt gram 210Po genererer 140 watt.

Praktisk anvendelse 
Fordi den udsender mange alfapartikler, der i tætte materialer stoppes hurtigt og afgiver deres energi, har 210Po været brugt som letvægtsvarmekilde til radioisotopgeneratorer i satellitter. Tilsvarende blev 210Po-varmekilder anvendt af Lunokhod-køretøjerne på måneoverfladen, til at holde deres indre varme i løbet af månenatten (på 14 jorddøgn).

I 2006 blev den Putin-kritiske, russiske forfatter Alexander Litvinenko forgiftet med 210Po og døde tre uger efter.
Også den palæstinensiske leder Yasser Arafat kan være forgiftet af 210Po.

Kilder 

Halvmetaller
Chalcogener
Papaja

Papaja er en melon-lignende frugt, der menes at stamme fra Mexico. Efter opdagelsen af Amerika blev papaja spredt til den øvrige verden. Der blev meget hurtigt etableret en dyrkning af papaja i Indien, og siden har dyrkningen af papaja bredt sig til Afrika og Sydamerika.

Papajakødet er blødt og saftigt. Det varierer i farven fra orange til dyb rød. I midten er der et hulrum med frø, der fjernes, ganske som med en melon.

Papajafrugten har et stort indhold af det protein-spaltende enzym papain. På grund af dette enzym er saften fra en papaya særdeles velegnet til at marinere kød i, da papain nedbryder proteiner på kødets overflade og smagstoffer så kan trænge ind i kødet.

Se også
Melontræ (Carica papaya) om planten, som frugterne høstes på.

Frugter
Nytteplanter fra Amerika
Melontræ
FtServer fejl tolerant Server

En ftServer fejl tolerant Server (ft står for fejl tolerant) er bygget op af to parallelle, interne systemer, der begge foretager den samme beregning samtidig for hver eneste CPU clock cyklus. Altså to ko-ordinerede computere i en server. Sætter et af systemerne ud, fortsætter den anden bare processen uden datatab og uden nødprocedurer. Systemet kan selv rapportere fejl, der i de fleste tilfælde kan rettes via fjernovervågning uden at sende servicetekniker. Er der tale om defekt hardware, kan der sendes en ny enhed med kurer, som modtageren kan skifte uden at lukke ned for systemet – og uden konfigurering. ftServere har en typisk oppetid på over 99,999 %.

Servere
Blinded by Rainbows

"Blinded by Rainbows" er en sang fra det engelske rock ‘n’ roll band The Rolling Stones album Voodoo Lounge fra 1994.

Sangen blev skrevet af sangeren Mick Jagger og guitaristen Keith Richards, men er hovedsagelig et arbejde fra Jagger som havde skrevet den mens han arbejdede på sit tredje solo album . Den er en af de få politiske sange fra The Stones, og den handlede om konflikten i Nordirland . 

Jagger sang og spillede rytmisk guitar, mens Richards spillede den akustiske guitar og Ron Wood den elektriske guitar. Trommerne spillede Charlie Watts og Darryl Jones spillede bass. Orgelet og klaveret blev spillet af Benmont Tench, mens : Lenny Castro spillede perkussion. Koret bestod af Richards .

Eksterne henvisninger 

Officiel tekst
Hør The Rolling Stones ”Blinded by Rainbows”

Fodnote 

Rolling Stones-sange
Jefim Geller

Jefim Petrovitj Geller (russisk: (Ефим Петрович Геллер) (8. marts 1925 i Odessa, Ukrainske SSR, Sovjetunionen – 17. november 1998) var en sovjetisk skakstormester, -træner og -skribent. Han var blandt verdens bedste skakspillere fra 1950'erne til 1970'erne, og deltog i kandidatturneringen seks gange. Han havde i sin samlede karriere en positiv score mod skakverdensmestrene Mikhail Botvinnik, Vassilij Smyslov, Tigran Petrosian og Bobby Fischer.

Biografi 
Jefim Geller voksede op i Odessa, og med en baggrund som basketballspiller tog han en uddannelse i idræt, før han forholdsvis sent satsede på skak. Hans udvikling som skakspiller blev bl.a. forsinket af 2. verdenskrig. Hans første bemærkelsesværdige turneringsresultat var en sjetteplads i det ukrainske mesterskab i 1947.

Geller vandt i 1949 semifinalen i Sovjetmesterskabet i Tbilisi og hentede i finalen i Moskva samme år en sensationel delt tredjeplads efter David Bronstein og Vassilij Smyslov, men foran så kendte spillere som Semjon Furman, Isaak Boleslavskij, Aleksandr Kotov, Salo Flohr, Tigran Petrosian, Vjatjeslav Ragosin, og Grigorij Löwenfisch.

I hele sin karriere spillede Geller 23 Sovjetmesterskaber, hvilket kun Mark Tajmanov også nåede. Han vandt to mesterskaber: I 1955 og 1979. Da han vandt det sidste som 54-årig blev han den ældste nogensinde til at vinde mesterskabet for Sovjetunionen.

Eksterne henvisninger 

 Jefim Gellers profil  på Chessmetrics.com

Noter 

Skakstormestre fra Sovjetunionen
Saint Petersburg (Florida)

Saint Petersburg er en amerikansk by og administrativt centrum for det amerikanske county Pinellas County i staten Florida. I 2005 havde byen et indbyggertal på .

Geografi 
Byen ligger på en lav halvø mellem den Mexicanske Golf til vest og Tampa Bugt til øst. Tilsammen med Tampa og flere småbyer udgør Saint Petersburg-området Floridas "Bay Area" område.

Historie 
Byen blev opkaldt efter Sankt Petersborg, Rusland. Det siges at grundlæggerne, John C. Williams og russen Peter Demens, kastede en mønt op til at afgøre hvem skulle havde æren. (Taberen Williams opkaldte byens første hotel "Hotel Detroit" efter sin fødeby.)

Jernbanen nåede byen i 1888.

I mange år var Saint Petersburg mest kendt som en pensionistby, med mange folk fra Midtvesten – i modsætning til Floridas Atlanterkyst der tiltrak pensionister fra New England og New York.

Seværdigheder 
 Salvador Dali Museum
 Florida International Museum, et tilsluttet organization af Smithsonian Institution

Eksterne henvisninger

Ekstern henvisning 

 Saint Petersburgs hjemmeside (engelsk)

Byer i Florida
Tampa
Kissimmee

Kissimmee (IPA: [kiˈsimi]) er en amerikansk by og administrativt centrum i det amerikanske county Osceola County, i staten Florida. I 2000 havde byen et indbyggertal på .

Kvægdrift var den vigtigste del af den lokale økonomi indtil åbningen af den nærliggende Disney World i 1971. Siden da har turisme været den dominerende beskæftigelse og indtjening, selv om landbruget stadig er en vigtig faktor i den sydlige del af Osceola County.

Ekstern henvisning 
 Kissimmees hjemmeside (engelsk)

Byer i Florida
Neurology

Neurology er et amerikansk lægevidenskabeligt tidsskrift indenfor neurologi. 
Det udgives af American Academy of Neurology.

Ekstern henvisning 
 http://www.neurology.org/

Tidsskrifter om medicin
Joseph and the Amazing Technicolor Dreamcoat

Musicalen Joseph and the Amazing Technicolor Dreamcoat indikerer starten på samarbejdet mellem komponist Andrew Lloyd Webber og forfatter Tim Rice, som sammen også lavede andre store succeser som Jesus Christ Superstar og Evita. 

I 1965 ledte Andrew Lloyd Webber efter en tekstforfatter til sine sange og da han modtog et brev fra en vis Timothy Rice, blev det begyndelsen til et langt samarbejde. Et par år gik uden at nogen tog særlig notits af deres arbejde. 
I 1967 blev Andrew Lloyd Webber bedt af Allan Doggett, chef for musikafdelingen på St Paul's Junior School, om at komponere en "pop-cantata" som koret kunne synge til deres terminsafslutning.
Tim Rice foreslog den bibelske fortælling om drømmetyderen Josef som et muligt forlæg til musikforestillingen. Webbers musikalske fortolkning blev ganske utraditionel – pop, rock, calypso og country ´n western blandede sig med hinanden og dannede, med Rice's vittige tekster, en farvestrålende musikalsk palet. 
Da stykket/musicallen blev fremført varede det kun 15 minutter. 

Publikum var begejstrede for det lille show med den lange titel, men selvom flere teateranmeldere roste den, udeblev tilbuddene fra de professionelle teatre. Webber og Rice gik i gang med et nyt projekt, endnu en gang med et bibelsk forlæg, nemlig selveste Jesus i Jesus Christ Superstar. 
De forsatte dog arbejdet på Joseph and the Amazing Technicolor Dreamcoat som i 1970'erne blev skrevet om og sat op på Broadway. Forestillingen blev en kæmpe succes – ligesom Jesus Christ Superstar – og kom til at spille på hele to teatre i Londons West End.

Senere er Joseph and the Amazing Technicolor Dreamcoat blevet indspillet som film og har haft flere store stjerner i titelrollen, deriblandt Donny Osmond og 80'er-ikonet Jason Donovan. 

I 2003 vendte den tilbage til Londons West End, for atter at trække fulde huse.

Historien 

Historien bygger over fortællingen fra Det gamle Testamente om Joseph, patriarken Jakobs yndlingssøn (på dansk: Josef søn af Jakob), som sælges til Egypten af sine misundelig brødre, i Egypten bliver en stor mand på grund af sine evner som drømmetyder og senere redder sin familie fra hungersnød.

Danske opsætninger 

 Ungdommens Teater på landsturne med Allan Mortensen i hovedrollen (1982)
 Teatret Gorgerne i Portalen, Greve Teater- og Musikhus (2003)
 Thy Sangskole i Teutoner salen, Thisted (2014)
 Teatergruppen Fidus Nyborg (2018)

Sangoversigt

1. akt 
 Prologue 
 Any Dream Will Do 
 Jacob and Sons / Joseph's Coat 
 Joseph's Dreams 
 Poor, Poor Joseph 
 One More Angel in Heaven 
 Potiphar 
 Close Every Door
 Go, Go, Go Joseph

2. akt 
 Pharaoh Story 
 Poor, Poor Pharaoh 
 Song of the King (Seven Fat Cows) 
 Pharaoh's Dreams Explained 
 Stone the Crows 
 Those Canaan Days 
 The Brothers Come To Egypt / Grovel, Grovel 
 Who's The Thief? 
 Benjamin Calypso 
 Joseph All the Time 
 Jacob in Egypt 
 Finale: Any Dream Will Do / Give Me My Colored Coat

Eksterne Links 
 Officiel side for Andrew Lloyd Webbers musicals
 Hjemmeside: Teatret Gorgerne

Musicals
Dharamsala

Dharamsala eller Dharmshāla er en by i det nordlige Indien i staten Himachal Pradesh. Byens navn betyder rigtigt Vandrerhjem.
Byen er tilholdssted for den tibetanske eksilregering.
Byen har en befolkning på 19.034 (2001).

Byer i Himachal Pradesh
Tibet
Norman (Oklahoma)

Norman er en amerikansk by og administrativt centrum i det amerikanske county Cleveland County, i staten Oklahoma. I 2006 havde byen et indbyggertal på .

Ekstern henvisning 
Normans hjemmeside  

Byer i Oklahoma
Minerva (flertydig)

Minerva har flere betydninger:

 Minerva – gudinde i den romerske mytologi
 Minerva (tidsskrift) – dansk tidsskrift der udgaves i perioden 1785 – 1808
 Minerva Motors – en tidligere belgisk bilproducent
 Minerva Film – et tidligere dansk filmselskab
 Minerva (elevforening) – Danmarks ældste eksisterende elevforening (grundlagt 1860); tilknyttet Viborg Katedralskole
 Minerva (telefoncentral) – indtil automatiseringen en telefoncentral i Indre By (samme distrikt som Byen og Palæ)
 Minerva-klassen – en italiensk korvetklasse
 Minerva-modellen – en sociologisk model til segmentanalyse
Lawton (Oklahoma)

Lawton er en amerikansk by og administrativt centrum i det amerikanske county Comanche County, i staten Oklahoma. I 2000 havde byen et indbyggertal på .

Ekstern henvisning 
Lawtons hjemmeside (engelsk) 

Byer i Oklahoma
Anne Jerichow

Anne Noel Bevan Jerichow født Ward, (8. februar 1934 i København – 20. november 2004) var en dansk speakerpige .

Baggrund og karriere 
Anne Jerichow havde en dansk mor og engelsk far. Hun voksede op i Holte nord for København. Hun var gift to gange. Første gang Schack. Anden gang med Cand. jur. John Jerichow med hvem hun fik tre børn. 

Anne Jerichow indledte karrieren i Danmarks Radio som Scriptgirl i 1959 og blev kort efter udvalgt til en af de – dengang kolossalt populære – speakerpiger. En job hun bestred til 1971.
Derefter var hun producerassistent i musikafdelingen (1971-1974) og udsendelsesleder på DR til sin pensionering (1974-2001). I lange periode optrådte hun på skærmen. Blandt andet som studievært på programmet Næste uges TV.

Anne Jerichow var meget brugt til oplæsninger, i forskellige sammenhænge. Bl.a. medvirkede hun som speaker i filmen "Han, hun, Dirch og Dario".

Noter 
Billede: Speakerpiger anno 1962: Alle speakerpigerne samlet – Krøniken.dr.dk

Eksterne henvisninger 
 

Radioværter fra Danmark
Tv-værter fra Danmark
Ansatte i DR
Galveston (Texas)

Galveston er en amerikansk by og administrativt centrum i det amerikanske county Galveston County, i staten Texas. I 2005 havde byen et indbyggertal på .

Ekstern henvisning 
 Galveston – Officiel hjemmeside (engelsk)

Byer i Texas
Leonid Sjtejn

Leonid Sakharovitj Sjtejn eller transkriberet som Leonid Stein (russisk: Леонид Захарович Штейн  ; født 12. november 1934 i Kamenets-Podolsk i den ukrainske del af Sovjetunionen, død 4. juli 1973 i Moskva) var en sovjetisk skakstormester og skakskribent. Han fik et sent gennembrud, men var blandt verdens bedste skakspillere fra starten af 1960'erne til sin død.

Biografi 
Leonid Stein tjente i Den Sovjetiske Hær og delte i 1955 og 1956 førstepladsen ved militærmesterskaberne i skak. Han opnåede først relativt sent (i 1958) den sovjetiske mestertitel, som gav adgang til at spille om Sovjetmesterskabet, hvor han debuterede i 1959.

Tre gange tæt på kandidatturneringen 
Han vandt det ukrainske mesterskab i 1960 og 1962; derimellem lå hans gennembrud ved Sovjetmesterskabet i 1961, hvor han med en tredjeplads kvalificerede sig til interzoneturneringen i Stockholm. Her blev han efter at have delt sjettepladsen sat til at spille omkamp med to andre, som han vandt. Det ville normalt kvalificere ham til kandidatturneringen, men han faldt for en regel, som hans landsmand, verdensmester Mikhail Botvinnik, havde fået indført om, at kun tre personer fra samme land kunne kvalificere sig fra interzoneturneringen til kandidatturneringen.

Samme regel ramte ham igen ved interzoneturneringen i 1964, hvor han blev nr. fem blot et halvt point fra en delt førsteplads og omkamp mod de tre landsmænd Boris Spasskij, Vassilij Smyslov og Mikhail Tal. Og da reglen blev afskaffet før interzoneturneringen i 1967, nåede han frem til en omkamp med Samuel Reshevsky, USA, og Vlastimil Hort, Tjekkoslovakiet, hvor han afslog remis i sit sidste parti, uden at vide, at remis i sidste ende ville have været nok til at kvalificere ham til kandidatturneringen.

I 1973 skulle han have deltaget i interzoneturneringen i Petrópolis, Brasilien, hvor han ville have haft gode chancer for at gå videre, han blev endda regnet for en af favoritterne til at vinde den efterfølgende kandidatturnering. Men den 4. juli (under tre uger før turneringen startede), fik han et hjerteanfald og døde i en alder af blot 38 år på Hotel Rossija i Moskva.

Store turneringssejre 
I løbet af sine ca. 12 år i skaktoppen vandt Stein tre Sovjetmesterskaber (1963, 1965 og 1970), samt store internationale turneringer i Moskva 1967, nytårsturneringen i Hastings 1967/1968, Alekhin mindeturneringen i 1971 (delt med Anatolij Karpov) og Las Palmas 1973.

Spillestil 
Leonid Stein var populær pga. sine kamppartier, der ofte gav skønhedspræmier. Han blev regnet for et angrebsgeni, men var mindre tilbøjelig til at komplicere stillingerne end f.eks. Mikhail Tal. Hans speciale var skarpe varianter med sort. Han bliver af Garri Kasparov i My Great Predecessors Vol. 3 fremhævet sammen med Tal og Spasskij som en af dem, der førte skakspillet videre fra Botvinnik og Smyslovs harmoniske spillestil, og udvidede forståelsen af skakspillet ved at ændre opfattelsen af sammenhæng mellem materiel og spillemæssig fordel.

Noter

Bøger 
 Keene, Raymond: Leonid Stein – Master of Attack, Tui Enterprises 1989, .

Eksterne henvisninger 

 Leonid Steins profil på Chessmetrics.com

Skakstormestre fra Sovjetunionen
Stegepande

En stegepande er et ofte cirkulært køkkenredskab med hank. Den har typisk en diameter på 35 cm og er 10 cm høj. Den sættes over ild eller på et el- eller gaskomfur og bruges til at stege madvarer på. Pander er typisk af metal eller ler og kan have forskellige belægninger, der forhindrer maden i at brænde på. For at sikre stegningen tilføjes ofte smør, margarine, olie eller en blanding af dem, et passende stykke tid før emnet lægges på.

Der er blevet brugt stegepander i Mesopotamien. De blev også brugt i Oldtidens Grækenland, hvor de blev kaldt tagēnon (græsk: τάγηνον) og Rom, hvor de blev kaldt patella eller sartago. Ordet pan på engelsk er afledt af det oldengelske panna.

Se også

Referencer 

Kogegrej
RENT

RENT er en musical, som er skrevet og komponeret af Jonathan Larson. Den kan kategoriseres som en klassisk rockmusical.

Idéen til RENT er inspireret af Giacomo Puccinis opera La Bohème. Larson tog historien og opdaterede den til 1990'ernes New York City, hvor de mange håbefulde kunstnere og skæve eksistenser, han kendte fra sin hverdag, udgjorde Bohemerne fra den originale opera. Persongalleriet var stort set det samme: Marcello blev til Mark, Rodolfo blev til Roger, og Musetta til Maureen, og i stedet for at være plaget af tuberkulose, var lidelsen blandt kunstnerne hiv/aids. I det hele taget er det meste af RENT fragmenter af Jonathan Larsons liv.

Da RENT så dagens lys på The New York Theatre Workshop, nåede Jonathan Larson aldrig at se sit værk fremført foran publikum. Tre uger før premieren fandt man ham død på sit køkkengulv.

RENT var en af de første Broadway-musicals, der havde homoseksuelle og biseksuelle figurer, og dertil endda en meget blandet etnisk rollebesætning. Netop det at musicalen turde bringe kontroversielle emner ind i historien, hjalp til at gøre musicalgenren populær blandt den yngre generation, som hurtigt blev kaldt vor tids rockopera – 90'ernes Hair .

RENT åbnede den 13. februar 1996, for et spændt og meget følelsesladet publikum, og har siden turneret verden rundt.

Den vandt fire Tony Awards, og desuden den prestigefulde Pulitzerpris for drama, der yderst sjældent tilfalder en musical.

Efter 12 år på Broadway, blev Rent taget af programmet den 7. september 2008.

Film 

I 2005 blev RENT også indspillet som film, endda med det meste af den originale rollebesætning fra musicalversionen. Visse plot-elementer var ændret en smule og enkelte sange var lavet om til dialog.

Sangoversigt

Referencer

Eksterne henvisninger 
Officiel hjemmeside
RENT på Internet Broadway Database

Musicals
Johannes (kejser)

Johannes (fødselsår ukendt; død 425) var som tronraner vestromersk kejser fra 423 til 425.

Den første vestromerske kejser, Honorius, døde i august 423, og det stod uklart, hvem der skulle overtage kejserembedet. Johannes, der indtil da havde været en højtstående embedsmand, benyttede chancen og lod sig udråbe til kejser. Johannes blev dog ikke anerkendt som kejser af alle, frem for alt ikke af den østromerske kejser Theodosius 2., der ønskede, at kejserembedet skulle forblive i hans egen familie. Theodosius udråbte derfor Honorius' nevø Valentinian til kejser, hvorefter han sendte sin hær mod Italien for at afsætte Johannes. Johannes ventede forgæves på Flavius Aëtius' hunniske hjælpetropper og blev slået ved Ravenna. I maj 425 blev han afsat og fik en hånd hugget af, og et par måneder senere blev han halshugget.

Kejsere fra Romerriget
Personer henrettet ved halshugning
Tjek fødsels- og dødsår
Henrettede Romerske kejsere
Landskabskaraktermetoden

Landskabskaraktermetoden er en planlægningsmetode til kortlægning og beskrivelse af landskabshelheder eller landskabsregioner. 

Metoden er udviklet til brug for planlægningen og forvaltningen af det åbne land med henblik på at skabe grundlag for at beskytte de værdifulde landskaber og landskabselementer. Desuden kan resultatet af metoden indgå som ’landskabsinput’ i behandling af sager i det åbne land, fx byudvikling, landzonetilladelser og forvaltningsplaner.

Med metoden inddeles landskabet i karakteristiske landskabsrum. Kortlægningen af områderne sker dels på baggrund af landskabets naturgrundlag (terræn, jordtype etc.), dels dets kulturgrundlag (byggeri, skov, landbrug etc.), og endelig dets rumlige og visuelle fremtoning. Områderne beskrives og vurderes på baggrund af landskabskarakterens styrke, særlige visuelle oplevelsesmuligheder, tilstand og sårbarhed med henblik på at sætte strategiske og handlingsorienterede mål for dem.

Resultatet anvendes til at sikre de landskabelige bevaringsværdier, herunder større sammenhængende områder på tværs af kommunegrænser samt levere oplæg til, hvordan værdifulde landskaber kan beskyttes. Desuden kan resultatet af metoden indgå som ’landskabsinput’ i behandlingen af sager i det åbne land, om fx byudvikling, skovrejsning, nye veje, tekniske anlæg, lokalplaner, landzonetilladelser og forvaltningsplaner.

Naturfredning og parkpolitik
Oplevelsesværdikortlægning

Oplevelsesværdikortlægning er en planlægningsmetode til GIS-kortlægning af friluftsoplevelser eller rekreative oplevelsesmuligheder i det åbne land. Metoden har rødder i amerikanske og svenske metodiske tilgange med kategorisering af forskellige landskabelige oplevelser i separate klasser. Tilgangen muliggør en planmæssig forvaltning af et flersidigt friluftsliv, i form af synliggørelsen af et spektrum af friluftsoplevelser i landskabet.

Den danske kortlægning består af i alt syv forskellige tematiske kort, som hver især repræsenterer en oplevelsesdimension eller en oplevelsesklasse. De syv forskellige oplevelsesklasser spænder fra oplevelser med en vild og urørt naturkarakter til oplevelser som mere er præget af kultur, samvær og faciliteter. Der går således en natur-kultur gradient igennem de syv klasser.

Inden for hver klasse er der kortlagt lokaliteter eller områder som understøtter de pågældende oplevelsesmuligheder. F.eks. er oplevelsesklasse 2 ’skovfølelse’ kortlagt i form af større sammenhængende skove, specielt ældre løvskov med søjlehal karakter samt fravær af markante forstyrrelser så som trafikstøj mm. 

Teknisk er kortlægningen foretaget vha. GIS. Med undtagelse af nogle få kortlægningsparametre er kortlægningen fremkommet vha. sammenstilling og udtræk fra eksisterende data fra forskellige myndigheder, institutioner og organisationer. I metoden opbygges således en grundlæggende GIS-database med informationer om rekreative oplevelsesmuligheder i landskabet. GIS-kortlægningen skal derfor ikke kun opfattes som en traditionel ’papirkortlægning’, men som en GIS-database der skaber et bredt vidensgrundlag i for eksempel den kommunale planlægning af landskab, friluftsliv, turisme og rekreative interesser.

Læs mere 

 Landskab som ressource – Regionale scenarier
 Kortlægning af urbanisering i landdistrikterne

Kulturarv
Fysisk planlægning
Vandrekirke

En vandrekirke er en midlertidig kirkebygning. Vandrekirker opføres gerne i nyoprettede sogne eller kirkedistrikter. Det er typisk meningen med vandrekirker, at de skal kunne nedbrydes til transportable dele og opsættes eller genopføres et andet sted.

Referencer 

Kirker